Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE  ZA SEKONDARI

Naam! Wahenga hawakutupaka mafuta kwa mgongo wa chupa walipolonga methali isemayo vyote ving'aavyo si dhahabu. Hii ni wazi kama mchana kwani teknolojia una faida sana na watu wengi hupenda kuitumia lakini hata hivyo haikosi kasoro kwani pia ina madhara.
Teknologia husaidia sana katika shule za sekondari. Kama vile walimu hutumia tarakilishi ili kuhifadhi masomo yote anayofundisha. Kupitia hii njia, walimu wamepumzishwa kazi ya kubeba vitabu aina ainati wanapotaka kwenda kufundisha.
Kwa upande mwengine tarakilishi hizi hutumiwa vibaya na walimu. Wakati ambapo walimu hutakikana kusahihisha vitabu vya wanafunzi ama kufanya jambo lolote kuhusiana na elimu walimu hutumia wakati huo kuchezea tarakilishi kwa kuangalia sinema au kuangalia mambo ya kuburudisha katika mitandao.
Teknologia pia imesaidia wanafunzi kuburudisha akili. Wanafunzi huburudikia kwa nyimbo na muziki. Mwanafunzi huburudika kwani huwa akili zimechoka sana baada ya kupambana na masomo. Kwa upande mwingine viburudisho hivi huwa na madhara. 
Wanafunzi huwa wanaanza kuangalia sinema zilizojaa uchafu. Na baada ya hapo wanafunzi watataka kujaribu na kuigiza walichokiona. Na hivyo basi wanapoenda nyumbani kwa mapumziko, wanafunzi waliokuwa na adabu wataanza kuonyesha mabadiliko. 
Vilevile, teknologia imesaidia wanafunzi hususan walio katika shule za mabweni kuweza kuwasiliana na wazazi wao. Wanapokuwa shuleni wanaweza kufahamu ni nini kinachoendelea nyumbani kwao.
Kwa upande mwingine, wanafunzi makurutu hubeba rununu shuleni. Rununu hizo huzitumia vibaya kwa kuingia kwenye mitandao na kutazama yanayoendelea badala 
ya kudurusu vitabu vyao. Vile vile wanafunzi hao wanapokesha na simu huwa wanaambulia kusinzia darasani na kupitwa na mengi walimu wanapofundisha.